Vilnius, 2020 m. birželio 29 d.

**JAV savaitė su „Lidl“ ir M. Bartuševičiumi: kodėl kelionės po Ameriką metu komikui teko pakeisti mitybos įpročius**

**Jungtines Amerikos Valstijas turbūt galima pavadinti viena labiausiai įvairialypių valstybių pasaulyje – tiek kalbant apie kultūrinę ar geografinę įvairovę, tiek kulinarinį valstybės paveikslą. Daugeliui JAV taip ir lieka neaplankyta svajonių šalimi, tačiau vienas populiariausių šalies komikų, Mantas Bartuševičius, šių metų pradžioje turėjo galimybę ne tik pamatyti, bet ir visapusiškai išragauti „tautų katilo“ virtuvės turinį. Susipažinti su šios šalies virtuve visą šią savaitę padės prekybos tinklas „Lidl“, siūlysiantis gausų amerikietiškos virtuvės įkvėptų „McEnnedy“ produktų pasirinkimą.**

„Šią savaitę „Lidl“ klientus kviesime nusikelti į JAV gastronomines platybes – kruopščiai atrinktas „McEnnedy“ asortimentas leis mūsų parduotuvių lankytojams pasijusti lyg Teksase įsikūrusioje užkandinėje ar Ilinojaus gilumoje esančioje užeigoje. Nuo birželio 29 d. šios šalies maisto gerbėjai galės paragauti ne tik žemės riešutų skonio ledų ar kramtomų želė saldainių *Jelly Beans*, bet ir sotesnio maisto – vištų krūtinėlių filė juostelių, amerikietiško stiliaus picos ar amerikietiško stiliaus blynelių“, – sako „Lidl Lietuva“ Pardavimų skatinimo departamento vadovas Linas Baltušis.

**Užkandžiai – neatsiejama JAV maisto kultūros dalis**

M. Bartuševičiaus teigimu, JAV virtuvė yra neįsivaizduojama be nesuskaičiuojamos galybės greito maisto užkandinių: „Šalies gyventojai užkandžius valgo net prieš kitus užkandžius – turbūt tokias sąlygas diktuoja greitas gyvenimo rimtas, nes žmonės neturi laiko stabtelti ir kažkur prisėsti, tad valgo keliaudami. Be to, amerikiečiai užkandžiams išleidžia labai daug pinigų – net NBA rungtynėse, pirmas jų kėlinys būna dedikuotas dešrainiams, todėl pačioje pradžioje mažai kas ploja krepšininkams, nes nenori išmesti jų iš rankų.“

Komikas priduria, kad labai vertino ir JAV labai populiarius įvairaus maisto kompleksus: „Tereikėdavo sumokėti 20 ar 30 dolerių ir keliese galėdavome pasisotinti skirtingais užkandžiais – mėsytėmis, sūriais ir duonelėmis su šalia patiektais padažais. Turiu prisipažinti, kad turėjome ne vieną tokį „vakarėlį“ savo automobilyje.“

Panašų amerikietišką užkandžių rinkinį, kuris susideda iš *mozzarella* lazdelių, svogūnų žiedų, aštrių gruzdintų sūrio gabalėlių ir čili padažo, rasite ir „McEnnedy“ asortimente.

**Teko pakeisti valgymo įpročius**

Komikas pasakoja, kad atvykus į JAV, jam teko pakeisti savo mitybos įpročius ir valgyti gerokai daugiau: „Dėdamasis į burną kiekvieną bulvytę, žadėdavau savo organizmui, kad grįžęs į Lietuvą suvalgytas kalorijas išbėgiosiu. Vis dėlto tuo metu buvo būtina „susiimti“ ir išbandyti kuo daugiau skirtingo maisto – mano kelionė neapsiėjo be mėsainių, dešrainių, keksiukų, ledų, bulvyčių, picų, makaronų su sūriu, kokteilių ir kitų patiekalų. Tiesa, grįžęs į Lietuvą kol kas dar neatsakinėju į organizmo siunčiamus laiškus dėl sporto.“

Didžiąją dalį šių patiekalų ir ingredientų jų paruošimui, galėsite įsigyti visose „Lidl“ parduotuvėse JAV savaitės metu – nuo padažų ir virtos plėšomos vištienos bei kiaulienos ledų ir pieno gėrimų iki keksiukų su šokolado gabalėliais ar svogūnų žiedų traškiame apvalkale.

M. Bartuševičius pratęsia, kad mėsainis su sūriu yra vienas mėgstamiausių valgių JAV: „Savo skaniausią mėsainį valgiau „Russells Truck & Travel Center“, Teksase – dar ir dabar kiekvieną kartą kąsdamas bet kokį mėsainį atsiduriu šioje užkandinėje, apsuptoje smėlio plynių ir iš filmų apie kaubojus atbėgusių žolių veltinių.“

**Užkandinę paliko su ašaromis**

Jis pažymi, kad Amerikoje pusryčiams galima gauti visko – nuo grilyje keptų dešrelių iki bulvinių patiekalų: „Man tai buvo maloni staigmena, nes aš esu žmogus, per pusryčius galintis valgyti kugelį ir užsikąsti cepelinu. Jei norėčiau mintimis nusikelti į rytą JAV esančiame motelyje, be abejo valgyčiau amerikietiškus blynelius su klevų sirupu.“

Anot pašnekovo, labiausiai jam įstrigo Ilinojaus valstija – tiek regėti vaizdai, kuriuos iki šiol galėjo pamatyti tik per televizorių, tiek regiono kulinariniai siurprizai. Kita jį savo didkepsniais ir kepsniais nustebinusi valstija – Teksasas.

„Galiu pasakyti, kad Teksaso didkepsniai ir kepsniai yra verti kiekvieno apie juos sakomo gero žodžio – Teksase, prie pat „Route 66“ kelio, valgiau vieną skaniausių ragautų kepsnių ir šią vietą palikau su ašaromis – labai tikiuosi, kad dar pavyks čia sugrįžti. Be galo mėgavausi ir Kalifornijoje praleistu laiku, nes ši valstija dėl savo dydžio ir multikultūriškumo išsiskiria savo patiekalų gausa – čia taip pat jaučiasi ir didelė Meksikos kultūros įtaka, todėl man, kaip meksikietiškos kultūros mėgėjui, Kalifornija negalėjo nepatikti. Kadangi buritai yra mano silpnoji vieta, tad šiuo klausimu, Amerika buvo mano svajonių šalis“, – patirtimi JAV dalijasi komikas.

**Daugiau informacijos:**

Greta Cibulskaitė

Korporatyvinių reikalų ir komunikacijos departamentas

UAB „Lidl Lietuva“

Tel. +370 5 250 3045, +370 662 02 236

greta.cibulskaite@lidl.lt